== Samlingen af fransk kunst ==
Under [[1. Verdenskrig]] koncentrerede Wilhelm Hansen sig om fransk kunst: Fra 1916 til 1918 indkøbte han franske malerier, pasteller, tegninger og skulpturer og lagde grunden til et egentligt kunstmuseum. Wilhelm Hansen ønskede at udbrede kendskabet til fransk 1800-tals kunst i Danmark, og de første køb var malerier af [[Alfred Sisley]], [[Camille Pissarro]], [[Claude Monet]] og [[Auguste Renoir]]. Wilhelm Hansens fokus var fransk impressionisme med perspektiverende nedslag i de perioder, der kom umiddelbart før og efter impressionismen. Således repræsenterer [[Eugène Delacroix]] romantikken, [[Théodore Rousseau]] [[Barbizon-skolen]], [[Gustave Courbet]] [[realisme (kunst)|realismen]], [[Édouard Manet]] modernismen og [[Paul Gauguin]] symbolismen på Ordrupgaard.
Kultur Kulturhistorie Foreninger Organisationer